અને પછી આતો લઇ દઈને તૈયાર થયા .મોટા ઝોળા વાળો ચોરણો, આંગડી ,માથે મોટો પાઘડો , ખંભે ખેસડો .કડે ભેંઠાઈ .,આ બધાં બગલાની પાંખ જેવાં ધોળાં ફૂલ લૂગડાં .અને એવાજ ધોળા દાઢીના કાતરા ,માથે લીંબુ મુકો તો હેઠું નો પડે એવા મૂછોના આંકડા . અને આતા ન્યુ યોર્ક ના કેનેડી એર પોર્ટ ઉપર ઉતર્યા .આવું વિચિત્ર પ્રાણી જોઈ લોકોનું ટોળું ભેગું થઇ ગયું અને આતાને ધારી ધારીને જોવા માંડ્યું .અને પછી આતાને માલદેએ ઘર ભેગા કર્યા.ઘરમાં આતાને લોન્ડ્રી મશીન ,ડ્રાયર .ડીશ વોશર .વગેરે સાધનો માલદે દેખાડવા માંડ્યો આતા તો આ બધું જોઇને હેરત થઇ ગયા . એક દિવસ આતાએ માલદેને કહ્યું તું નોકરી ઉપર જાય છે .ત્યારે હું આટલા વ્શાલ ઘરમાં એકલો થઇ રહું છું .એટલે તું મને ઈંગ્લીશમાં અને ગુજરાતીમાં આપણા ઘરનું સરનામું . અને મારે ક્યાં જવું છે . એવું બધું લખી દે તો હું મારી મેળે ગામમાં હરી ફરી શકું . આતા બે ચોપડી ભણેલ ખરા. પણ માસ્તર અમૃતલાલ ને માસ્તર તરીકે કેમ પાસ કર્યા એ નવાઈ લાગે .